wickkiey/tamil-wikipedia-chunked huggingface dataset:
# கள் (இலக்கணம்)

**கள்** என்பது பன்மைப் பெயர் விகுதி ஆகும். அதாவது குதிர-குதிரைகள், கடல்-கடல்கள், மலை-மலைகள், வீடு-வீடுகள், தமிழர்கள், மற்றவர்கள், அவர்கள் என்று பன்மையைக் குறிக்கப் பெயர்ச்சொற்களோடு சேர்க்கும் இலக்கணச்சொல்லாகும்.  
**தொல்காப்பியம் கள்** என்பது ஓர் அஃறிணைப் பன்மைப் பெயர் விகுதி என்றே குறிக்கின்றது:  
**கள்ளொடு சிவணும் அவ்இயற் பெயரே**  
**கொள்வழி உடைய பலஅறி சொற்கே** - (தொல்.சொல். 169)  
நச்சினார்க்கினியர் உரை: "கள் என்னும் வாய்பாட்டொடு பொருந்தும், அவ்வஃறிணைப் பெயர்கள், பலவற்றை அறியுஞ் சொல் ஆதற்குக்கொள்ளும் இடத்தே". அதாவது " அவ்வஃறிணைப் பெயர்கள், பலவற்றை அறியுஞ் சொல் ஆதற்குக்கொள்ளும் இடத்தே, கள் என்னும் வாய்பாட்டொடு பொருந்தும்". எனவே கள் என்பது முதலில் அஃறிணைப் பெயர்களுக்கே பன்மையைக் குறிக்க வழங்கினமை புலப்படுகின்றது.  
பிறகு அஃறிணைக்கு மட்டுமன்றி, உயர்திணைக்கும் இவ்விகுதி படிப்படியாகப் பரவியுள்ளது. தமிழர்கள், மற்றவர்கள், அவர்கள் என்பதுபோல் எற்கெனவே தமிழர், மற்றவர், அவர் என்ற பன்மையோடு கூடுதலாகச் சேர்ந்து வழங்கிற்று. மேற்கண்ட சூத்திரத்திற்கு உரைகூறும் நச்சினார்க்கினியரும் சீவக சிந்தாமணியிலிருந்து "பிறந்தவர்கள்", "கற்றனங்கள் யாமும்" (கற்றனம்-கள் யாமும்) , "எங்கள்" (எம்-கள்) ஆகிய மேற்கோள்களைக் காட்டி உயர்திணைப் பன்மைக்குச் சேர்த்துள்ள ஏற்கேனவே உள்ள -அர், -ஆர், -அம் முதலான விகுதிகளோடு மேலும் கூடுதலாகக் கள் என்ற விகுதியும் சேர்த்து வழங்குவதைப் பற்றிக் கீழ்க்கண்டவாறு கூறுகின்றார்: ""பிறந்தவர்கள்..., கற்றனங்கள் யாமும்... , எங்கள் ...எனவுங் கள் ஈறு பலரை உணர்த்தி நின்றனவால் எனின், இவற்றுள் பலரை உணர்த்துதற்கு ஓதிய ஈறுகளே பலரை உணர்த்தி நின்றன; கள் என்பது இசை நிறைத்து நின்றது எனப்படும்; அவ்வீறுகள் ஒழியத் தாமே பலரை உணர்த்துவன உளவேற் "கடிசொல் இல்லைக் காலத்துப் படினே" என்றதனாற் கொள்க"; எனவே அவர் இசைநிறையோ அல்லது காலப்போக்கில் நிகழ்ந்த மாற்றமோ என்று இருவாறாகவும் கூறுகின்றார்.  
ஆயினும் கி.பி. 9-ஆம் நூற்றாண்டினதாகிய சீவகசிந்தாமணிக்குப் பல நூற்றாண்டுகள் முன்பே திருக்குறள் "**மற்றையவர்கள்**", **பூரியர்கள்** (கீழானவர்கள்)" என்று மற்றையவர்-கள், பூரியர்-கள் என்று எற்கெனவே உள்ள -அர் என்ற உயர்திணைப் பன்மை விகுதியோடு -கள் என்பதையும் சேர்த்து வழங்கியுள்ளதைக் காண்கின்றோம். அங்ஙனமே கி.பி. 5-ஆம் நூற்றாண்டினதாகிய சிலப்பதிகாரம் "நிறையுடைப் பத்தினி **பெண்டிர்காள்** ஈது ஒன்று" (பெண்டிர்களே!) - சிலப்பதிகாரம்:மதுரைக்காண்டம்:19/4; கி.பி.7-ஆம் நூற்றாண்டைய சம்பந்தர் தேவாரமும் "நெறியே பல **பத்தர்கள்** கைதொழுது ஏத்த" - தேவா-சம்:347/2. "கீதத்தை மிகப் பாடும் அடியார்கள்" - **தேவா-சம்:**1932**/1** ஆகியன மிகையாகக் கள் விகுதியைச் சேர்ப்பதைக் காண்கின்றோம்.  
எனவே அது சீவகசிந்தாமணிக்கும் மிகத் தொன்மையான காலத்திலேயே தொடங்கிவிட்டது என்பது தெளிவு.  
அதேபோல அஃறிணைக்கும் ஏற்கெனவே உள்ள பன்மை விகுதியோடும் கள் என்பது கூடுதலாகச் சேர்த்து வழங்கிற்று:  
"மேலையார் செய்வனகள்" (திருப்பாவை: 26:2) <- செய்வன என்பதனோடு கள் விகுதி மிகையாகச் சேர்த்துச் செய்வனகள் என்றாயிற்று.
# ரொமேனிய லியு

**லியு** (சின்னம்: **leu**; குறியீடு: **RON**) ரொமேனியா நாட்டின் நாணயம் ஆகும். இது 1867 இல் முதன் முதலில் அறிமுகப்படுத்தப் பட்டது. அன்று முதல் இன்று வரை நான்கு முறை ரொமேனிய நாட்டில் புதிய நாணயமுறைகள் அறிமுகப்படுத்தப்பட்டுள்ளன. அவை அனைத்தும் லியு என்றே அழைக்கப்பட்டன. தற்போஹ்டு புழக்கத்திலுள்ள லியு 2005ல் அறிமுகப்படுத்தப்பட்டது. ரொமேனியா ஜனவரி 1, 2007 ல் ஐரோப்பிய ஒன்றியத்தில் சேர்ந்து விட்டதால் 2014ம் ஆண்டு லியு நாணய முறை கைவிடப்பட்டு யூரோ ரொமேனியாவின் நாணயமாகிவிடும் என்று எதிர்பார்க்கப்படுகிறது. லியூ என்ற சொல்லுக்கு ரொமேனிய மொழியில் “சிங்கம்” என்று பொருள். இதன் பன்மை வடிவம் ”லெய்”. ஒரு லியுவில் 100 பனிக்கள் உள்ளன.
# சின்ன கவுண்டர்

**சின்ன கவுண்டர்** (*Chinna Gounder*) 1992 ஆம் ஆண்டு ஆர். வி. உதயகுமார் இயக்கத்தில் வெளிவந்த தமிழ்த் திரைப்படம் ஆகும். இதில் விஜயகாந்த், சுகன்யா, கவுண்டமணி முதலியோர் நடித்து உள்ளனர். இத்திரைப்படத்தைச் சின்னராயுடு என்ற பெயரில் தெலுங்கிலும் சிக்கெசமான்ரு என்ற பெயரில் கன்னடத்திலும் வேறு நடிகர்களைக் கொண்டு மீளுருவாக்கினார்கள். இத்திரைப்படம் திரையரங்குகளில் 100 நாட்களைத் தாண்டி ஓடியது.
# சின்ன கவுண்டர்

## நடிகர்கள்

- விஜயகாந்த்- சின்ன கவுண்டர் / தவசி
- சுகன்யா- தெய்வானை
- தேவகி- வள்ளி
-
- மனோரமா- சின்ன கவுண்டரின் தாய்
- சலிம் கௌஸ்- சக்கரை கவுண்டர்
- சத்தியப்பிரியா- சுந்தரி
- கவுண்டமணி- வெள்ளையன்
- செந்தில்
- வடிவேல்- மாகாளி
- கமலா காமேஷ்- பொன்னாத்தா
# சின்ன கவுண்டர்

## பாடல்கள்

இத்திரைப்படத்திற்கு இளையராஜா இசையமைத்தார். அனைத்துப் பாடல்களையும் இப்பட இயக்குநர் ஆர்.வி.உதயகுமார் இயற்றினார்.
| வ. எண். | பாடல் | வரிகள் | வரிகள் |
| --- | --- | --- | --- |
| 1 | "அந்த வானத்தப் போல" | இளையராஜா | ஆர். வி. உதயகுமார் |
| 2 | "சின்னக்கிளி வண்ணக்கிளி" | எஸ். பி. பாலசுப்பிரமணியம், எஸ். ஜானகி |  |
| 3 | "சுத்தி சுத்தி" | மலேசியா வாசுதேவன் |  |
| 4 | "கண்ணுப்பட போகுத்தய்யா" | இளையராஜா |  |
| 5 | "கூண்டுக்குள்ள உன்னவச்சு" | எஸ். பி. பாலசுப்பிரமணியம், எஸ். ஜானகி |  |
| 6 | "முத்துமணி மால" | எஸ். பி. பாலசுப்பிரமணியம், பி. சுசீலா |  |
| 7 | "சொல்லால் அடிச்ச" | இளையராஜா |  |
| 8 | "அந்த வானத்த" | எஸ். ஜானகி | } |
# சின்ன கவுண்டர்

## விருதுகள்

1992 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது மூன்றாம் பரிசு
# அட்டகாசம்

***அட்டகாசம்*** (*Attahasam*) என்பது 2004ம் வருடம் சரண் இயக்கத்தில் அஜித் குமார் இரட்டை வேடத்தில் நடித்த தமிழ்த் திரைப்படம். நடிகை பூஜா கதாநாயகியாக நடித்த இத்திரைப்படத்தில் சுஜாதா, ரமேஷ் கண்ணா, கருணாஸ் வையாபுரி ஆகியோர் முன்னணி கதாபாத்திரத்தில் நடித்திருந்தனர். பரத்வாஜ் இசையமைத்த இத்திரைப்படம் 2004 தீபாவளியன்று வெளியானது.
# அட்டகாசம்

## நடிகர்கள்

- அஜித் குமார் - குரு மற்றும் ஜீவா (இரட்டை வேடம்)
- பூஜா - ஸ்வப்னா
- சுஜாதா - குரு மற்றும் ஜீவாவின் அம்மா
- நிழல்கள் ரவி - குரு மற்றும் ஜீவாவின் அப்பா
- இளவரசு
- பாபு ஆண்டனி
- மகாதேவன் - அண்ணாச்சி சமுத்திரக் கனி
- ரமேஷ் கண்ணா - சுருளை
- கருணாஸ் - பங்கு
- வையாபுரி - கும்படுறன் சாமி
- எம். எஸ். பாஸ்கர் - டாக்டர்
# அட்டகாசம்

## தயாரிப்பு

அஜித் குமார் மற்றும் சரண் கூட்டணியில் ஏற்கனவே உருவான காதல் மன்னன் (1998), அமர்க்களம் (1999) ஆகிய இரு திரைப்படங்களும் சிறப்பான வெற்றியைப் பெற்றதனால் இவர்கள் இருவரும் இப்படத்தின் மூலமாக மூன்றாவது முறையாக இணைந்துள்ளனர்.
# அட்டகாசம்

## வெளியீடு

உலகம் முழுவதும் 300 திரையரங்குகளில் வெளியான இத்திரைப்படம் ஒரு சிறப்பான வெற்றிப் படமாக அமைந்தது. இது தொடர்ந்து 100 ஓடி வணிக ரீதியில் பெரும் வெற்றியைப் பெற்ற திரைப்படமாகும். இத்திரைப்படத்தில் இடம்பெற்ற "*தல போல வருமா*" எனும் வெற்றிப் பாடலின் மூலம் அஜித் குமாரின் புகழ் மேலும் உயர்ந்தது.
# குறைப்பிரசவம்

மனிதர்களில் **குறைப்பிரசவம்** (preterm birth) என்பது கருக்காலம் (gestational age) 37 கிழமைகளாவதற்கு முன்னரே குழந்தை பிறப்பதாகும். அனேகமான சூழ்நிலைகளில், இதற்கான காரணம் தெளிவற்றதாகவும், அறியாததாகவும் இருக்கும். பல காரணிகள் இந்த குறைபிரசவத்துக்கு காரணமாக இருப்பதுடன், அவற்றை கட்டுப்படுத்துவதும் கடினமாகும்.  
இந்த *குறைப்பிரசவம்* என்ற சொல்லும், *முற்றாப்பிரசவம்* (premature birth) என்ற சொல்லும் இணைப்பெயர்களாகப் பயன்படுத்தப்படுகின்றன. முற்றாப் பிரசவம் என்னும்போது, குழந்தையானது பிரசவத்தின் பின்னர் வெளிச் சூழலில் உயிருடன் இருந்து, வளரவும், விருத்தியடையவும் தேவையான அளவில் குழந்தையின் உறுப்புகள் விருத்தியடைய முன்னரே குழந்தை பிறத்தலைக் குறிக்கும். முற்றாப்பிரசவத்தில் பிறக்கும் பிள்ளைகளின் உடல் வளர்ச்சி, உளவியல் விருத்தி என்பன ஆற்றலற்றதாகவோ, தடைகளைக் கொண்டதாகவோ இருப்பது உட்பட பல விதமான குறுகியகால, நீண்டகால இடர்களைக் கொண்டதாக இருக்கும்.  
முற்றாப்பிரசவத்தில் பிறக்கும் குழந்தைகளை பேணிப் பாதுகாப்பதில் பலவிதமான மருத்துவ முன்னேற்றம் ஏற்பட்டிருந்த போதிலும், குறைப்பிரசவம் நிகழ்வதைக் குறைப்பது இன்னமும் முடியாமலேயே உள்ளது. குறைப்பிரசவமே, முற்றாப்பிரசவத்துக்கு பொதுவான காரணமாகும். அத்துடன் வளர்ந்துவரும் நாடுகளில் முற்றாப்பிரசவக் குழந்தைகளுக்கான போதிய பராமரிப்பு வழிகள் இல்லாமையால் குழந்தை இறக்கும் நிலைக்கும் செல்ல வேண்டியதாகி விடுகின்றது.
# குறைப்பிரசவம்

## வகைப்பாடு

வின் விருத்தி நிலைகள் (இறுதி மாதவிடாய்த் தொடக்க நாளிலிருந்து கிழமைகள், மாதங்கள் கணக்கிடப்பட்டுள்ளது)]]
மனிதர்களில் 37 வாரங்களுக்கு முதல் குழந்தை பிறப்பு நிகழுமாயின் அது குறைப்பிரசவம் எனப்படும். மனிதரில், முதிர்கருவினுள் உடல் உறுப்புக்கள், மற்றும் தொகுதிகள் 34 - 37 கிழமைகளுக்கு இடையிலேயே முழுமையாக விருத்தியடையும் என்பதனால், 37 கிழமைகளிலேயே முழு விருத்தியடைந்த நிலையை முதிர்கரு எட்டும். குறைப்பிரசவத்தில் மிகவும் பாதிப்புக்குள்ளாகும் முக்கியமான ஒரு உள்ளுறுப்பு நுரையீரல் ஆகும். இதுவே இறுதியாக விருத்தியடையும் உள்ளுறுப்பு ஆதலால், குறைபிரசவக் குழந்தைகள், பொதுவாக முதல் சில நாட்கள் அல்லது வாரங்களுக்கு செயற்கை சுவாசக் கருவியின் உதவியுடனேயே உயிர் வாழுகின்றன. அந்தக் குழந்தைகள் குறைவிருத்தி கொண்டனவாக இருக்கின்றன. 37 கிழமையை அண்மித்துப் பிறக்கும் குழந்தைகளில் நுரையீரல் போதியளவு, மேற்பரப்புச் செயலியை விருத்தியடைந்த நிலையில் கொண்டிருப்பின், அதிக பிரச்சனைகள் இன்றி தப்பிப் பிழைக்கின்றன. இந்த மேற்பரப்புச் செயலியானது ஒவ்வொரு மூச்சுக்கும் இடையில் நுரையீரல் விரிந்த நிலையில் இருக்க உதவும். குறைப்பிரசவத்தைத் தவிர்ப்பதனால் மிக அதிகரித்த அளவிலும், முதிர்கருவின் விருத்தியைத் தூன்Dஉம் சில மருந்துகள் கொடுப்பதன் மூலம் சிறிய அளவிலும் குறைவிருத்தி நிலைகள் குறைவான நிலையில் வைக்கப்படுகின்றன.
# குறைப்பிரசவம்

## அறிகுறிகள்

குறைப்பிரசவத்தின் அறிகுறிகளாக 10 நிமிடங்களுக்குக் குறைவான இடைவெளியில் கருப்பை சுருங்கி விரியும் செயல்முறை நிகழ்தல், யோனியிலிருந்து திரவம் வெளியேறல் என்பன இருக்கின்றன. குறைப்பிரசவக் குழந்தைகளில் பெருமூளை வாதம், [[கேள்விக் குறைபாடு, பார்வைக் குறைபாடு, முறையான விருத்தி தள்ளிப் போதல் போன்ற சூழிடர்கள் ஏற்படும். ஆயினும், இதற்கான சூழிடர் காரணிகளாக நீரிழிவு நோய், உயர் இரத்த அழுத்தம், ஒன்றுக்கு மேற்பட்ட குழந்தைகள் பிறத்தல், உடற் பருமன், குறைந்த உடல் நிறை, யோனியழற்சிகள், புகையிலை பிடித்தல், மன அழுத்தம் என்பன இருக்கலாம் என அறியப்படுகின்றன.
# குறைப்பிரசவம்

## தடுப்பு முறையும் சிகிச்சையும்

வேறு மருத்துவத் தேவைகள் அற்ற நிலையில் 39 ஆவது கிழமைகளுக்கு முன்னர் பிரசவம் தூண்டப்படுவது பரிந்துரைக்கப்படுவதில்லை. அதேபோல் அறுவைச் சிகிச்சை மூலம் குழந்தையை எடுப்பதும் 39 கிழமைகளுக்கு முன்னர் பரிந்துரைக்கப்படுவதில்லை.  
குறைப்பிரசவத்திற்கான சூழிடரைக் கொண்டவர்கள் புரோஜெஸ்தரோன் என்னும் இயக்குநீரைச் சிகிச்சைக்காகப் பெறுவதன் மூலம் குறைப் பிரசவத்தைத் தவிர்க்கலாம்.  
சரியான சிகிச்சையை வழங்குவதன் மூலம், கிட்டத்தட்ட 75% மான குறைபிரசவக் குழந்தைகள் உயிர்தப்ப வைக்கப்படுவதாகக் கணக்கிடப்பட்டுள்ளது. அத்துடன் குழந்தைகள் பிந்திப் பிறக்கும்போது அவற்றின் பிழைத்து வாழும் திறன் அதிகரிப்பதாகவும் அறியப்படுகின்றது. நிப்பிடிப்பீன் (nifedipine) போன்ற மருந்துகள் வழங்கப்படுவதனால், பிரசவத்தைச் சிறிது பின்போட்டு, தாயை போதியளவு மருத்துவ வசதிகள் கொண்ட இடத்திற்கு இடம் மாற்றுவதற்கான நேரத்தை எடுத்துக் கொள்வதனால், நிலமையை முன்னேற்றலாம். குழந்தை பிறந்த பின்னர், குழந்தையை தோலுடன் தோல் படும்வண்ணம் வைத்துச் சருமத்தைச் சூடாக வைத்திருப்பதன் மூலமும், தாய்ப்பாலூட்டல் மூலமும், ஏதாவது தொற்றுநோய்கள் ஏற்படின், அவற்றை சிகிச்சை மூலம் குணப்படுத்துவதன் மூலமும், குழந்தைக்கு மூச்சுவிடல் செயலுக்கு உதவிச் சிரமமில்லாமல் பார்த்துக் கொள்வதன் மூலமும் நிலைமையைச் சரி செய்யலாம். அநேகமான நாடுகளில் இவ்வகையான குறைப்பிரசவங்கள் 1990 க்கும் 2010 க்கும் இடைப்பட்ட காலத்தில் அதிகரித்துக் காணப்பட்டது. குறைப்பிரசவம் 22 ஆம் கிழமையில் நிகழுமாயின், குழந்தை தப்பிப் பிழைப்பதற்கான சாத்தியம் 6% மாகவும், 23 கிழமையெனில் 26% மாகவும், 24 கிழமையெனில் 55% மாகவும், 25 ஆவது கிழமையெனில் 75% மாகவும் இருக்கின்றது. நீண்டகால பிரச்சனைகள் எதுவுமில்லாத தப்பிப் பிழைத்தலுக்கான சாத்தியக் கூறுகள் குறைவாகவே இருக்கின்றது.
# கருக்காலம்

**கருக்காலம்** அல்லது **கருத்தரிப்புக் காலம்** (Gestational Age) என்பது தாயின் கருப்பையினுள் இருக்கும் முளையம் அல்லது முதிர்கருவின் வயதாகும். இது தாயின் இறுதியான மாதவிடாயின் முதல் நாளிலிருந்து கணிக்கப்படும். அல்லது கருக்கட்டல் நாளிலிருந்து 14 நாட்கள் முன்னராக வரும் நாளிலிருந்தும் கணிக்கப்படலாம். பொதுவாக மாதவிடாயின் முதலாவது நாளிலிருந்து 14 நாட்களின் பின்னரே கருக்கட்டல் நிகழும் என்ற எடுகோளைக் கொண்டே மாதவிடாய் முதல் நாளிலிருந்தான கணித்தல் முறை பின்பற்றப்படுகிறது. இம்முறையின் இலகுவான தன்மையால், பொதுவாக இதுவே பயன்படுத்தப்படும் போதிலும், ஏனைய முறைகளும் பரிந்துரைக்கப்பட்டும், பயன்படுத்தப்பட்டும் வருகின்றன  
உண்மையில் கருவின் வயதானது கருக்கட்டல் நிகழும் நாளின் பின்னரே தொடங்குமாயினும், இயற்கையான கருத்தரிப்பின்போது, சரியான கருக்கட்டல் நாளைத் தெரிந்துகொள்வது முடியாது என்பதனாலேயே இம்முறை பயன்பாட்டில் உள்ளது. கருக்கட்டல் நிகழுமாயின் கருப்பையில் புதிய கருவணு தங்கியதும், இயக்குநீர் செயற்பாடுகளில் ஏற்படும் மாற்றங்கள் காரணமாக மாதவிடாய் ஏற்படல் தற்காலிகமாகத் தடைப்படும். மாதவிடாயானது 28 நாட்களுக்கு ஒருமுறை நிகழும். இறுதி மாதவிடாய் ஏற்பட்டு 14 நாட்களில் புதிய கருமுட்டை சூலகத்தில் இருந்து வெளிவரும். எனவே இறுதி மாதவிடாய் நிகழ்ந்து 14 நாட்களில், அதாவது 2 கிழமைகளில் கருக்கட்டல் நிகழ்வதற்கான சாத்தியம் ஏற்படுகின்றது. பெண்களில் கருக்கட்டல் நிகழ்ந்து 38 கிழமைகளில் பொதுவாக குழந்தை பிறப்பு நிகழும். எனவே மாதவிடாய் ஒழுங்காக நிகழும் பெண்களில், இறுதி மாதவிடாய் ஆரம்பித்த நாளில் இருந்து 40 கிழமைகளில் குழந்தை பிறப்பு நிகழும். இறுதி மாதவிடாய் வந்த காலத்தைக் கருத்தில் கொண்டே, குழந்தை பிறப்பதற்கான நாள் தீர்மானிக்கப்படுவதனால், இந்தக் காலமே, அதாவது 40 கிழமைகளே முழுமையான கருக்காலம் அல்லது கருத்தரிப்புக் காலம் எனக் கணக்கிடப்படுகின்றது
|-
| 39/0 - 40/6 || சரியான தவணையில் பிரசவம் (ACOG) அறிக்கையின்படி, கருத்தரிப்புக் காலத்தை அளவிடுவதற்கான முக்கிய மூன்று முறைகள்:
- இறுதி மாதவிடாயின் ஆரம்ப நாள் (LMP) - ஆரம்பகால மீயொலிப் பரிசோதனையில் உறுதிப்படுத்தப்பட்டால் அல்லது மீயொலிப் பரிசோதனை செய்யாவிட்டால்
- மாதவிடாய் வந்த நாள் தெரிந்திராவிட்டால், ஆரம்பகால மீயொலிப் பரிசோதனை மூலம்
- செயற்கை கருத்தரிப்பு முறையால் கருத்தரிப்பு நிகழ்ந்திருப்பின், கருக்கட்டல் நிகழ்ந்த நாள்
# கருப்பை வாய்

**கருப்பை வாய்** (Cervix), என்பது யோனியின் மேல்பகுதியுடன் இணையும் கருப்பையின் ஒடுங்கிய கீழ்ப்பகுதியாகும். இது யோனிப் பகுதியுடன் இணையும் கருப்பையின் கழுத்துப் பகுதி போன்று காணப்படும். இதன் அமைப்பு உருளையுருவானதாகவோ, கூம்புருவானதாகவோ இருப்பதுடன், யோனியின் மேல், முன் சுவரூடாக வெளிநீட்டப்பட்ட தோற்றத்தில் அமைந்திருக்கும். தகுந்த மருத்துவ உபகரணங்கள் மூலம் இதன் அரைவாசிப் பகுதியை இலகுவாகப் பார்க்கக் கூடியதாக இருக்கும். மாதவிலக்குக் கால நீர்மமும், விந்துக்களும் செல்லுமாறு இதில் துவாரம் உள்ளது.
# கருப்பை வாய்

## இழையவியல்

கருப்பை வாயின் புறவணியிழையம் பல்வேறு பகுதிகளில் பல்வேறானது. *வெளிகருப்பை வாய்* (சேய்மையில், யோனியுடன் தொடர்புள்ள) நகமியமல்லாத அடுக்குகளான செதிள் புறவணியிழையமாகும். *உள் கருப்பை வாய்* (அண்மையில், கருப்பையினுள்) உள்ளது எளிய தூணுரு புறவணியிழையமாகும்.  
வெளி கருப்பைவாய்க்கும் உள் கருப்பை வாய்க்கும் இடைப்பட்டப் பகுதி *நிலைமாற்ற வலயம்* எனப்படும். இந்த வலயத்தில் உள்ள திசுக்கள் ஒருவரது இயல்பான வாழ்வு காலத்தில் பலமுறை திசு மாற்றமடைகின்றன. உள்கருப்பை வாய் யோனியின் அமிலத்தன்மைச் சூழலை எதிர்கொள்ளும்போது அதற்கேற்ப செதிள் புறவணியிழையமாக திசுமாற்றமடைகிறது. அதேபோல வெளிக்கருப்பை வாய் எளிய கருப்பை பகுதியில் தூணுரு புறவணியிழையமாக திசு மாற்றமடைகிறது.  
நிலைமாற்ற வலயத்தில் வாழ்நாள் காலத்தில் நடைபெறும் திசு மாற்றங்கள்:
- பருவமடைதல் போது உள் கருப்பை வாய் கருப்பைக்கு வெளியே வருகிறது
- இயல்பான மாதவிலக்கு காலங்களில் கருப்பையின் மாற்றங்களுடன்
- மாத விலக்கு நின்றபிறகு கருப்பை சுருங்கி நிலைமாற்ற வலயம் மேலேறுதல், இந்த மாற்றங்கள் அனைத்துமே இயல்பானவை மற்றும் உடற்செயலியல்படியானவை. இருப்பினும் நிலைமாற்ற வலயத்தில் ஏற்படும் திசுமாற்றங்கள் புற்றுநோய்க்கான வாய்ப்பை கூட்டுகின்றன. கருப்பைவாய் புற்றுநோய் பெரும்பாலும் இந்தப் பகுதியிலேயே உருவாகின்றன.  
தூணுரு தோலியத்திசுவிலிருந்து செதிள் தோலியத்திசுவாக மாறுகின்ற இடைக்காலத்தில் கருப்பையின் சளி மாட்டிக்கொண்டு நீர்க்கட்டிகள் உருவாகின்றன. இவை *நபோதியன் நீர்க்கட்டிகள்* என்று அழைக்கப்படுகின்றன.
# கருப்பை வாய்

## நோய்கள்

- பால்வினை நோய்களில் ஒன்றான கருப்பப்பை வாய்ப் புற்றுநோய் எனப்படும் ஒருவகைத் தொற்றுநோய் - இது மனித சடைப்புத்துத் தீ நுண்மம் எனப்படும் தீ நுண்ம நோய்க்காரணியினால் ஒருவரிலிருந்து, இன்னொருவருக்குத் தொற்றும் ஒரு நோயாகும்.
# ஹிருன்யா

**ஹிருன்யா** (ஆங்கிலம்:hryvnia ; உக்ரைனிய மொழி:гривня; சின்னம்: **₴**; குறியீடு: **UAH**) உக்ரைன் நாட்டின் நாணயம். இது 1996ல் முதன் முதலில் அறிமுகப்படுத்தப்பட்டது. 1990 வரை சோவியத் யூனியனின் ஒரு பகுதியாக இருந்த உக்ரைனியின் சோவியத் ரூபிள் நாணயமுறையாக இருந்து வந்தது. சோவியத் யூனியன் சிதறி உக்ரைன் தனி நாடானபின் சிறிது காலம் ரூபிளே புழக்கத்திலிருந்தது. 1992ல் உக்ரைனிய கார்போவானெட்ஸ் என்ற புதிய நாணயமுறை அறிமுகப்படுத்தப்பட்டது. ஆனால் பணவீக்கம் அதிகமானதால 1996ல் புதிய நாணயமுறையாக ஹிருன்யா அறிமுகப்படுத்தப்பட்டது. ஒரு லட்சம் கார்போவானெட்சுக்கு ஒரு ஹிருன்யா என்ற விகிதத்தில் புதிய நாணயமுறை புழக்கத்தில் விடப்பட்டது. ஹிருன்யா என்ற சொல்லின் பன்மை வடிவம் ஹிருன்யி. ஒரு ஹிருன்யாவில் 100 கோப்பியோக்கி உள்ளன.
# ஸ்வாட்டெ

**ஸ்வாட்டெ** (ஆங்கிலம்:złoty; ஒலிப்பு; சின்னம்: **zł**; குறியீடு: **PLN**) போலந்து நாட்டின் நாணயம். ஸ்வாட்டெ என்று பெயருள்ள பல நாணயமுறைகள் பல நூற்றாண்டுகளாக போலந்தில் பயன்படுத்தப்பட்டுள்ளன. தற்போது புழக்கத்திலிருக்கும் ஸ்வாட்டெ 1996ல் அறிமுகப்படுத்தப்பட்டது. மே 2004ல் போலந்து ஐரோப்பிய ஒன்றியத்தில் (ஐ. ஒ) இணைந்து விட்டதால் விரைவில் ஐ. ஒவின் பொது நாணயமான யூரோ போலந்தின் நாணயமாகி விடும். ஒரு ஸ்வாட்டெயில் 100 குரோஸ்கள் உள்ளன.
# செக் கொருனா

**செக் கொருனா** (செக் மொழி:koruna česká; சின்னம்: **Kč**; குறியீடு: **CZK**) செக் குடியரசு நாட்டின் நாணயம். கொருனா என்ற சொல்லுக்கு செக் மொழியில் கிரீடம்/முடி என்று பொருள். 1993 செக் குடியரசும் ஸ்லோவேக்கியக் குடியரசும் ஒன்றிணைந்து செக்கஸ்லோவாக்கியா என்ற நாடாக இருந்தன. அப்போது புழக்கத்திலிருந்த நாணய முறைக்கு செக்கஸ்லோவாக்கிய கொருனா என்று பெயர். 1993ல் இரு நாடுகளும் பிரிந்தபோது நாணய முறைகளும் பிரிந்து செக் கொருனா, ஸ்லோவாக்கிய கொருனா என்று இருவேறு நாணயமுறைகளாகி விட்டன. செக் குடியரசு ஐரோப்பிய ஒன்றியத்தின் (ஐ. ஒ) இணைந்து விட்டாலும் ஐ. ஒவின் பொது நாணயமான யூரோ நாணய முறையை ஏற்றுக் கொள்ள வில்லை. கொருனாவே செக் குடியரசின் நாணயமாகத் தொடர்கிறது. (ஆனால் 2008ல் ஸ்லோவாக்கிய யூரோவுக்கு மாறிவிட்டது). ஒரு செக் கொருனாவில் 100 ஹலேர்கள் உள்ளன.
# ஜார்ஜிய லாரி

**லாரி** (ஜார்ஜிய மொழி: ლარი; சின்னம்: **lari**; குறியீடு: **GEL**) ஜார்ஜியா நாட்டின் நாணயம். ஜார்ஜியா 1991 வரை சோவியத் யூனியனின் ஓரங்கமாக இருந்தது. அப்போது சோவியத் ரூபிள் நாணய முறையே ஜார்ஜியாவிலும் புழக்கத்திலிருந்தது. 1991ல் சோவியத் யூனியன் சிதறியதும், ஜார்ஜியா சுதந்திர நாடானாலும், 1993 வரை ரஷ்ய ரூபிள் நாணய முறையே அங்கு புழக்கத்த்லிருந்தது. 1993ல் லாரி என்ற புதிய நாணயம் அறிமுகபடுத்தப்பட்டது. லாரி என்ற சொல்லுக்கு ஜார்ஜிய மொழியில் “உடைமை” என்று பொருள். ஒரு லாரியில் 100 டெட்ரிக்கள் உள்ளன.
# இருபெயரொட்டுப் பண்புத்தொகை

சிறப்புப் பெயர் முன்னும் பொதுப் பெயர் பின்னும் நின்று இடையில் **ஆகிய** என்னும் பண்பு உருபு தொக்கி வருவது **இருபெயரொட்டுப் பண்புத்தொகை** ஆகும்  
எடுத்துக்காட்டு: மார்கழித் திங்கள், சாரைப்பாம்பு.  
**இருபெயரொட்டுப் பண்புத்தொகை** பண்புப் பெயர் இடம் பெறாத பண்புத் தொகை ஆகும். பண்புப் பெயர்ச் சொற்களுடன் வேறு சொற்கள் சேர்ந்து வந்து ஆகிய எனும் சொல் மறைந்து வருவது பண்புத் தொகை எனப்படும். ***இருபெயரொட்டுப் பண்புத்தொகை*** என்பது பொதுப் பெயரோடு சிறப்புப் பெயரோ, சிறப்புப் பெயரோடு பொதுப் பெயரோ சேர்ந்தமைந்து ஒரு பொருளை உணர்த்துவதாகும். பண்புத் தொகை போல இங்கும் “ஆகிய” எனும் சொல் மறைந்து நிற்கும். சிறப்புப் பெயர்ச் சொற்கள் பண்புப் பெயர்ச் சொற்கள் ஆகாவிடினும் பண்புத் தொகை போல “ஆகிய” எனுஞ்சொல் மறைந்து நிற்றலால் இது இருபெயரொட்டுப் பண்புத் தொகை எனப்பட்டது.  
எடுத்துக்காட்டுகள்:  
பலா மரம் - பலா என்பது சிறப்புப் பெயர்ச் சொல், மரம் என்பது பொதுப் பெயர்ச் சொல் (பலாவாகிய மரம் - ஆகிய மறைந்து வந்தது)
சாரைப்பாம்பு - சாரையாகிய பாம்பு.
தமிழ்மொழி  
வாழைப்பழம்  
தைப்பொங்கல்  
**எடுத்துக்காட்டுகள்**  
| சிறப்புப் பெயர் | பொதுப்பெயர் | இருபெயரொட்டுப் பண்புத்தொகை |  |
| --- | --- | --- | --- |
| மார்கழி, தை, ஏப்ரல், மே | மாதம் | மார்கழிமாதம், தைமாதம், ஏப்ரல்மாதம், மேமாதம் |  |
| மார்கழி | திங்கள் | மார்கழித் திங்கள் |  |
| காலை, மாலை, பகல், இரவு, கேள்வி | நேரம் | காலைநேரம், மாலைநேரம், பகல்நேரம், இரவுநேரம்,கேள்விநேரம் |  |
| சாரை | பாம்பு | சாரைப்பாம்பு |  |
| தமிழ் | மொழி | தமிழ்மொழி |  |
| வாழை, பலா | பழம் | வாழைப்பழம், பலாப்பழம் |  |
| சதுரம், வட்டம் | வடிவம் | சதுரவடிவம், வட்டவடிவம் |  |
| சிவப்பு, பச்சை | நிறம் | சிவப்பு நிறம், பச்சை நிறம் |  |
| பலா, வாழை, கொய்யா, தென்னை, பனை, புளி, வேம்பு | மரம் | பலாமரம், வாழைமரம், கொய்யாமரம், தென்னைமரம், பனைமரம், புளியமரம், வேப்பமரம் |  |
| வறுமை, எல்லை | கோடு | வறுமைக்கோடு, எல்லைக்கோடு |  |
| கை, குடிசை, நெசவு, உழவு | தொழில் | கைத்தொழில், குடிசைத்தொழில், நெசவுத்தொழில், உழவுத்தொழில் |  |
| முல்லை, மல்லிகை, தாமரை, ரோஜா, சாமந்தி, செம்பருத்தி, அரளி, கார்த்திகை | பூ | முல்லைப்பூ, மல்லிகைப்பூ, தாமரைப்பூ, ரோஜாப்பூ, சாமந்திப்பூ, செம்பருத்திப்பூ, அரளிப்பூ, கார்த்திகைப்பூ |  |
| உயிர், மெய் | எழுத்து | உயிரெழுத்து, மெய்யெழுத்து |  |
| வாளை | மீன் | வாளை மீன் |  |
| இமயம் | மலை | இமயமலை |  |
| விநாயகர், முருகன், வள்ளுவர், சிவன், புத்தர் | பெருமான் | விநாயகப் பெருமான், முருகப் பெருமான், வள்ளுவப் பெருமான், சிவபெருமான், புத்தபெருமான் |  |
| வரதராஜர்/வரதராஜன் | பெருமாள் | வரதராஜப் பெருமாள் |  |
| துர்க்கை, காளி, கண்ணகி, மீனாட்சி, நாகபூஷணி | அம்மன் | துர்க்கையம்மன், காளியம்மன், கண்ணகியம்மன், மீனாட்சியம்மன், நாகபூஷணியம்மன் |  |
| ஆறுமுகம், சபாபதி | நாவலர் | ஆறுமுக நாவலர், சபாபதி நாவலர் |  |
| குமாரசாமி, மயில்வாகனம் | புலவர் | குமாரசாமிப் புலவர், மயில்வாகனப் புலவர் |  |
| மகேஸ்வரன், குமாரசுவாமி | குருக்கள் | மகேஸ்வரக் குருக்கள், குமாரசுவாமிக் குருக்கள் |  |
| விநாயகர், இராசநாயகம், சிதம்பரநாதன் | முதலியார் | விநாயக முதலியார், இராசநாயக முதலியார், சிதம்பரநாத முதலியார் |  |
| கந்தன், மன்மதன் (காமன்) | வேள் | கந்தவேள், மன்மதவேள் (காமவேள்) | } |
# உருசியாவின் ஆறாம் இவான்

**ஆறாம் இவான் அந்தோனொவிச்** (*Ivan VI Antonovich of Russia* (Ivan Antonovich; ; – ), இரசியப் பேரரசின் அரசனாக 1740 ஆம் ஆண்டில் 2 மாதக் குழ்ந்தையாக இருகும் போது அறிவிக்கப்பட்டான். ஆனாலும் இவன் பேரரசனாக முடிசூடவில்லை. ஓராண்டுக்குள்ளேயே முதலாம் பீட்டரின் மகள் எலிசபெத்தினால் பதவியில் இருந்து அகற்றப்பட்டுச் சிறைப் பிடிக்கப்பட்டான். இவான் தனது இறுதிக் காலம் முழுவதும் சிறையிலேயே கழித்தான். 1764 ஆம் ஆண்டில் தனது 23வது அகவையில் இவனைச் சிறையில் இருந்து விடுவிக்க எடுக்கப்பட்ட ஒரு முயற்சியில் சிறைக் காவலாளிகளால் குத்திக் கொலை செய்யப்பட்டான்.
# இறைமையுள்ள நாடு

**இறைமையுள்ள நாடு** (Sovereignty State) என்பது, நிலையான மக்கள், வரையறுக்கப்பட்ட ஆட்சிப்பகுதி, ஒரு அரசு, பிற இறைமையுள்ள நாடுகளுடன் தொடர்புகளைப் பேணுவதற்கான வல்லமை என்பவற்றைக் கொண்ட ஒரு நாடு ஆகும்.
.
இவ்வாறான ஒரு நாடு, பிற நாடுகளில் தங்கியிராதது என்றும், வேறு நாடுகளின் கட்டுப்பாட்டுக்குள் இல்லாதது என்றும் பொதுவாகப் புரிந்துகொள்ளப்படுகின்றது. கோட்பாட்டளவில் பிற நாடுகளால் ஏற்றுக்கொள்ளப்படாமல் ஒரு இறைமையுள்ள நாடு இருக்க முடியும் எனினும், பிற இறைமையுள்ள நாடுகளுடன் ஒப்பந்தங்கள் செய்துகொள்வதும், அரசுமுறைத் தொடர்புகளைப் பேணிக்கொள்வதும் கடினமாக இருக்கும்.
# வேற்றிடச்சூல்

**வேற்றிடச்சூல்** (Ectopic pregnancy) என்பது, கருக்கட்டலின் பின்னர் கருவானது கருப்பை தவிர்ந்த வேறு இடங்களில் பதியும் சிக்கலான ஒரு நிலமையைக் குறிக்கும். வேற்றிடச்சூல் கருத்தரிப்பில், கருப்பையில் பதிவதற்குப் பதிலாக, கருவானது பலோப்பியன் குழாய், கருப்பை வாய், சூலகம் போன்ற இடங்களில் பதிந்து விடுவதுண்டு. இப்படியான நிலைமைகளில் அவசர சிகிச்சைப் பிரிவின் உதவியை நாடுவது உடனடித் தேவையாகும். சரியான முறையில் சிகிச்சை அளிக்கப்படாவிடின், தாயின் உயிருக்கே ஆபத்தாக முடியும். பொதுவாக அவ்வாறு பதியும் கரு முழு வளர்ச்சியடைந்து குழந்தையாக உருவாவதில்லை. தவிரவும் இப்படியான நிலை தாய்க்கு மிகவும் அபாயமானதும், உயிருக்கே ஊறு விளைவிக்கவல்லதுமாகும். இதனால் உள்ளான குருதிப்பெருக்கு ஏற்படுதலே பொதுவான சிக்கலாகும்.  
மிகவும் முன்னேற்றமடைந்த நோய் கண்டறியும் முறைகளாலேயே இதனை ஆரம்ப கருத்தரிப்புக் காலத்தில் கண்டறிய முடிகிறது. இருப்பினும், உலகில் கர்ப்பிணிப்பெண்ணில் ஏற்படும் சிக்கல்கள், இறப்பிற்கு இந்த வேற்றிடசூலும் ஒரு முக்கிய காரணியாகவே உள்ளது. வளர்ந்த நாடுகளில் நிகழும் மொத்த கருத்தரிப்பு எண்ணிக்கையில், 1% - 2% மான கருத்தரிப்பு இவ்வாறு வேற்றிடச்சூல் நிலையிலுள்ளதாகவும், அதேவேளை மலட்டுத்தன்மை சிகிச்சை மூலம் ஏற்படும் கருத்தரிப்பில் இந்த வீதம் 4% வரை அதிகரிப்பதாகவும் கணிக்கப்பட்டுள்ளது. வளர்ந்த நாடுகளில் இவ்வகையான இறப்பைத் தவித்தலில் முன்னேற்றம் ஏற்பட்டு வரும் வேளையில், வளர்ந்துவரும் நாடுகளில் பெரியளவில் முன்னேற்றம் நிகழவில்லை. இவ்வகையான இறப்பு வளர்ந்த நாடுகளில் 0.1 - 0.3 % வரை நிகழ்வதாகவும், வளர்ந்துவரும் நாடுகளில் 1 - 3 % வரை நிகழ்வதாகவும் உலக சுகாதார அமைப்பின் ஒரு கணிப்புக் கூறுகின்றது. முதன் முதலில் அறியப்பட்ட வேற்றிடச்சூல் விளக்கம் அல்-சராவி :en:Al-Zahrawi என்னும் ஒரு அறுவைச்சிகிச்சை நிபுணரால், 11ஆம் நூற்றாண்டில் கொடுக்கப்பட்டுள்ளது. 50% த்திற்கும் குறைவானவர்களிலேயே இவ்விரு அறிகுறிகளும் ஒன்றாகக் காணப்படும்.  
சடுதியாக ஏற்படும் கீழ் வயிற்று வலி, இடுப்பு வலி, இளகிய கருப்பை வாய் போன்றவற்றுடன், மனிதக்கரு வெளியுறை கருவகவூக்கி (:en:hCG) அளவில் ஏற்படும் அதிகரிப்பு, உடலின் உள்ளே நிகழும் குருதிப்பெருக்கு என்பன உணர்குறி மற்றும் அறிகுறிகளாகக் காணப்படும். முன்னர் கருக்கலைப்பு செய்யப்பட்டிருத்தல் சூழிடரை அதிகரிப்பதாகக் கொள்ளப்படவில்லை.  
இவ்வகையான காரணிகள் சீழிடர்கள் இருந்தாலும், மூன்றில் ஒரு பங்கினர் அல்லது அரைப் பங்கினரில் எந்தவொரு சூழிடரையும் சரியாகக் கண்டு பிடிக்க முடியாமல் இருக்கிறது.
# வேற்றிடச்சூல்

## நோய் கண்டறிதல்

கருத்தரிப்புப் பரிசோதனையில் ஒரு பெண் கருத்தரிப்புக்கு உட்பட்டுள்ளார் என்று கண்டு பிடிக்கப்பட்ட நிலையில், அந்தப் பெண்ணுக்கு வயிற்று வலி மற்றும் குருதிப்பெருக்கு இருக்குமானால், அவருக்கு வேற்றிடச்சூல் கொள்ளப்பட்ட நிலையில் இருக்கின்றாரா என்பது அறியப்பட வேண்டும்.
# மல்டோவிய லியு

**மல்டோவிய லியு** (மல்டோவிய மொழி: leu moldovenesc ; சின்னம்: **leu**; குறியீடு: **MDL**) மல்டோவா நாட்டின் நாணயம். லியு என்ற சொல்லுக்கு ரொமேனிய மொழியில் “சிங்கம்” என்று பொருள். ரொமேனியா நாட்டின் நாணயமும் லியு என்றே அழைக்கப்படுகிறது. 1993 வரை மல்டோவா ரொமேனிய நாட்டின் ஒரு பகுதியாக இருந்ததே இதற்கு காரணம். சுதந்திரம் பெரும்வரை ரொமேனிய லியுவே மல்டோவாவின் நாணயமுறையாக இருந்தது. லியுவின் பன்மை வடிவம் ”லெய்”. ஒரு லியுவில் 100 பானி உள்ளன.
# கசக்ஸ்தானிய டெங்கே

**டெங்கே** (கசாக் மொழி: теңге; சின்னம்: **T̅**; குறியீடு: **KZT**) கசக்ஸ்தான் நாட்டின் நாணயம். கசக்ஸ்தான் 1991 வரை சோவியத் யூனியனின் ஓரங்கமாக இருந்தது. அப்போது சோவியத் ரூபிள் நாணய முறையே கசாக் குடியரசிலும் புழக்கத்திலிருந்தது. 1991ல் சோவியத் யூனியன் சிதறியதும், கசக்ஸ்தான் சுதந்திர நாடானாலும், 1993 வரை ரஷ்ய ரூபிள் நாணய முறையே அங்கு புழக்கத்த்லிருந்தது. 1993ல் டெங்கே என்ற புதிய நாணயம் அறிமுகபடுத்தப்பட்டது. டெங்கே என்ற சொல்லுக்கு கசாக் மொழியில் “தராசு” என்று பொருள். ஒரு லாரியில் 100 டியன்கள் உள்ளன. 2007ல் டெங்கேவிற்கு **T̅** என்ற புதிய சின்னம் அறிமுகப்படுத்தப்படது. டெங்கே என்ற சொல்லிற்கு தனியே பன்மை வடிவம் கிடையாது.
1000 tenge commemorative banknote for 2010 year - the Chairmanship of Kazakhstan in OSCE
# நான் மகான் அல்ல (2010 திரைப்படம்)

**நான் மகான் அல்ல** (மொழிபெயர்ப்பு.நான் புனிதன் அல்ல) என்பது சுசீந்திரன் எழுதி இயக்கிய 2010 ஆம் ஆண்டு வெளிவந்த இந்திய தமிழ் மொழி அதிரடித் திரைப்படமாகும். இதில் கார்த்தி,காஜல் அகர்வால்,ஜெயப்பிரகாசு,சூரி ஆகியோர் நடித்துள்ளனர்.யுவன் சங்கர் ராஜா இசையமைத்துள்ளார் மற்றும் ஆர். மதி ஒளிப்பதிவு செய்துள்ளார், இத்திரைப்படத்தை கே. இ. ஞானவேல் ராஜா தயாரித்து, தயாநிதி அழகிரியின் கிளவுட் நைன் மூவிஸ் விநியோகம் செய்தது. சென்னையில் உருவாகியுள்ள இந்தப் படம், வேலையில்லாத கவலையற்ற இளைஞரான ஜீவாவின் தந்தையாக மாறியது. கடத்தல் சம்பவத்தைக் கண்ட பின்னர் இளம் குற்றவாளிகள் கும்பலின் இலக்கு.  
அதே பெயரில் 1984 ஆம் ஆண்டு வெளியான திரைப்படத்துடன் தொடர்புடையது அல்ல மற்றும் ஒரு நிஜ வாழ்க்கை சம்பவத்தை அடிப்படையாகக் கொண்டது, 20 ஆகஸ்ட் 2010 அன்று நேர்மறையான விமர்சனங்களுக்கு வெளியிடப்பட்டது, விமர்சகர்கள் செயல்திறன், அதிரடி காட்சிகள் மற்றும் யதார்த்தமான தொனியைப் பாராட்டினர். பாராட்டப்பட்ட க்ளைமாக்ஸ் சண்டைக் காட்சி பின்னர் தயாரிப்பாளர்களுக்கு முக்கிய அடையாளமாக மாறியது. கார்த்தியின் 2019 ஆக்ஷன் படமான கைதி.
# நான் மகான் அல்ல (2010 திரைப்படம்)

## கதை

### மாற்று பதிப்பு முடிவடைகிறது

பையன்களை அடக்கம் செய்த பிறகு, ஜீவா தனது சகோதரியின் திருமணத்தை பிரியாவின் உதவியுடன் நடத்துகிறார். ரவி அந்த இடத்திற்கு வரும்போது, ஜீவா ஒரு இளம் பெண்ணையும் அவளுடைய தாயையும் பிரச்சனையில் பார்க்கிறான். இரண்டு பெண்கள் உதவிக்காக ஒரு மனிதனை அணுகும்போது, அவர் அவர்களைத் தவிர்க்கிறார். இதைப் பார்த்த ஜீவா ஆயுதத்துடன் உள்ளே சென்று அந்த நபரை தாக்கியுள்ளார். இந்த முடிவு அசலில் இருந்து வெட்டப்பட்டது.
# நான் மகான் அல்ல (2010 திரைப்படம்)

## நடிகர்கள்

- கார்த்தி - ஜீவ பிரகாசம்
- காஜல் அகர்வால் - ப்ரியா, ஜீவாவின் காதலி
- ஜெயப்பிரகாசு - ஜீவாவின் அப்பா பிரகாசம்
- சூரி - ரவி, ஜீவாவின் சிறந்த நண்பர்
- ரவி பிரகாஷ்- சுதர்சன்
- விஜய் சேதுபதி -கணேஷ், ஜீவாவின் நண்பர்
- லட்சுமி ராமகிருஷ்ணன்- ஜீவாவின் அம்மா
- நீலிமா ராணி-சுதா
- ராமச்சந்திரன் துரைராஜ்- பெய் பாபு
- அருள்தாஸ்-குட்டி நடேசன்
- வினோத் கிஷன்
- ராஜீவன்
- ப்ரியா அட்லீ-ஜீவாவின் சகோதரி
- குட்டி நடேசனின் மனைவி சிந்து-சரோஜா
- கிருஷ்ண பிரியா-கீர்த்தி பிரகாசம்
- தஞ்சை மகேந்திரன்-தனம்
# நான் மகான் அல்ல (2010 திரைப்படம்)

## உற்பத்தி

### வளர்ச்சி

பிப்ரவரி 2009 இல் வெளியான அவரது முதல் திரைப்படமான வெண்ணிலா கபடி குழு வெற்றியடைந்தது, மேலும் பல விமர்சனங்களைப் பெற்றது, இயக்குநர் சுசீந்திரன் தனது அடுத்த படத்திற்கான ஸ்கிரிப்டைத் தயாரிக்கத் தொடங்கினார். ஆரம்பத்தில் அழகர்சாமியின் குதிரை என்ற தலைப்பில் ஒரு படத்தைச் செய்யத் திட்டமிட்டார், அது பணப் பிரச்சனைகளால் தொடங்க முடியாமல் போனது, அவர் மீண்டும் அந்தப் படத்திற்கு வருவதற்கு முன், முதலில் தெரிந்த முன்னணி நடிகரை வைத்து ஒரு படத்தை இயக்க முடிவு செய்தார்.அவர் ஆகஸ்ட் 2009 க்குள் ஸ்கிரிப்ட் தயாராக இருந்தார், திட்டம் பற்றிய விவரங்களை வெளிப்படுத்தினார். அவரது முந்தைய படைப்புகள் கிராமப்புற பின்னணியில் விளையாட்டு நிகழ்வுகளை அடிப்படையாகக் கொண்டிருந்தாலும், இது முழுக்க முழுக்க சென்னையில் படமாக்கப்பட்ட "மொத்த நகரப் பாடம்" என்று கூறப்பட்டது. இது ஒரு அதிரடி குடும்ப பொழுதுபோக்கு, நகர வாழ்க்கையில் ஏற்படும் பிரச்சனைகளைக் கையாளும் என்று சுசீந்திரன் கூறுகிறார். 19 ஆகஸ்ட் 2009 அன்று, இத்திரைப்படத்திற்கு நான் மகான் அல்ல என்று பெயரிடப்பட்டதாகவும், முன்னதாக சூர்யாவின் சில்லுனு ஒரு காதல் மற்றும் அமீர் சுல்தானின் விருது பெற்ற பருத்திவீரன் ஆகிய படங்களைத் தயாரித்த ஸ்டுடியோ கிரீன் பதாகையின் கீழ் கே.ஈ.ஞானவேல்ராஜாவால் தயாரிக்கப்படும் என்றும் அறிவிக்கப்பட்டது. மேலும் கார்த்தி முக்கிய வேடத்தில் நடித்தார். இது இயக்குநர் சுசீந்திரனின் உறவினர் ஒருவருக்கு நடந்த உண்மை சம்பவத்தை அடிப்படையாக வைத்து எடுக்கப்பட்டதாக கூறப்படுகிறது. அவர் ஐந்து மாதங்களுக்கு திரைக்கதை எழுதினார்.
# நான் மகான் அல்ல (2010 திரைப்படம்)

## உற்பத்தி

### படப்பிடிப்பு

படப்பிடிப்பு பத்து நாட்கள் ஒத்திகைக்குப் பிறகு, 4 செப்டம்பர் 2009 அன்று தொடங்கியது மற்றும் சென்னை, ஹைதராபாத் மற்றும் விசாகப்பட்டினம் போன்ற நகரங்களில் நடைபெற்றது. செப்டம்பர் நடுப்பகுதியில், சென்னைக்கு அருகிலுள்ள கிழக்கு கடற்கரை சாலை (ECR) மற்றும் பின்னர் அருகிலுள்ள நெடுஞ்சாலைகளின் சுற்றுப்புறங்களில் உள்ளதாக அறிவிக்கப்பட்டது. சென்னையில் பூந்தமல்லி.
# நான் மகான் அல்ல (2010 திரைப்படம்)

## ஒலிப்பதிவு

நான் மகான் அல்லாவின் ஒலிப்பதிவு யுவன் ஷங்கர் ராஜாவால் இசையமைக்கப்பட்டது, இது பருத்திவீரன் (2007) மற்றும் பையா (2010) ஆகிய படங்களில் அதிக வெற்றியைப் பெற்ற பிறகு, வி. செல்வகணேஷுடன் பணிபுரிந்த இயக்குநர் சுசீந்திரனுடன் முதல்முறையாக கார்த்தியுடன் இணைந்து மூன்றாவது முறையாக இணைந்துள்ளது. அவரது முந்தைய படத்திற்கு. ஐந்து பாடல்களைக் கொண்ட ஒலிப்பதிவு ஆல்பம், பாடல் வரிகளை நா. முத்துக்குமார் மற்றும் யுகபாரதி திரைப்படம் 24 ஜூலை 2010 அன்று சென்னையில் உள்ள சத்யம் திரையரங்கில் வெளியிடப்பட்டது. "வா வா நிலவா புடிச்சி" என்ற பாடல் ஆல்பத்தின் முடிவில் மீண்டும் மீண்டும் வருகிறது, பாடகர் ராகுல் நம்பியார் இருவருக்கும் பெருமை சேர்த்துள்ளார். நம்பியார், தனது முகநூல் தளத்தில் முறையே தனது மற்றும் ஹரிசரனின் குரலில் இரண்டு பதிப்புகள் பதிவு செய்யப்பட்டுள்ளதாகவும், ஆனால் ஆல்பத்தில் உள்ள இரண்டு பாடல்களும் ஹரிசரனால் மட்டுமே வழங்கப்பட்டதாகவும், அவரது சொந்த பதிப்பு சேர்க்கப்படவில்லை என்றும் கூறினார்.  
"ஒரு மாலை நேரம்" முழுவதுமாக விடுபட்ட நிலையில், படத்தில் மூன்று பாடல்கள் மட்டுமே பயன்படுத்தப்பட்டன. இந்த ஆல்பம் மிகவும் நேர்மறையான விமர்சனங்களைப் பெற்றது, குறிப்பாக இசையமைப்பாளர் யுவன் ஷங்கர் ராஜா பாடிய "இரகை துருவம்", பல வாரங்களாக தரவரிசையில் முதலிடத்தைப் பிடித்தது. ஒலிப்பதிவு வெளியீட்டிற்கு முன், யுவன் ட்விட்டரில், இந்த பாடல் தனக்கு மிகவும் பிடித்த ஒன்றாகும், அதில் தான் பல நாட்கள் உழைத்தேன். முழு படத்தையும் பார்த்த பிறகு, அவர் அந்த பாடலை ரீமிக்ஸ் செய்து முழுமையாக மறுவேலை செய்ததாக கூறப்படுகிறது, மற்றவற்றிற்கு இடையேயான ஆர்கெஸ்ட்ரேஷனை மாற்றியமைத்து, அதை காட்சிகளுடன் பொருத்தினார். படத்தின் இசைக்காகவும் அவர் பாராட்டுகளைப் பெற்றார். சுசீந்திரனின் கூற்றுப்படி, படத்தின் இரண்டாம் பாதியில் இசை "முக்கியமாக" இருந்தது, இது யுவன் ஷங்கரைத் தேர்வுசெய்ய காரணம். கார்த்தியின் கூற்றுப்படி, யுவன் இரண்டாம் பாதியின் ஸ்கோருக்காக 12 நாட்கள் உழைத்துள்ளார், அதில் "எந்தவிதமான உரையாடல்களும் இல்லை", மேலும் அவர் "இரண்டாம் பாதியில் கதையை தனது இசையின் மூலம் விவரிக்கிறார்" என்றும் கூறினார்.
| 04:47 |
| --- |
# நான் மகான் அல்ல (2010 திரைப்படம்)

## வெளியீடு

### வரவேற்பு

நான் மஹான் அல்லா நேர்மறையான விமர்சனங்களைப் பெற்றது, Top10Cinema.com நான் மகான் அல்லாவை "சிறப்பானது" என்று முத்திரை குத்தியது, "கிட்டத்தட்ட எல்லாமே வேலை செய்யும்: கதைக்களம் மற்றும் திரைக்கதை, நடிப்பு, தொழில்நுட்ப பனோரமாக்கள்", என்று Rediff.com இன் பவித்ரா சீனிவாசன் விவரித்தார். "கிட்டத்தட்ட சரியானது", அதற்கு 5 இல் 3 ஐக் கொடுத்து, Sify.com இன் ஸ்ரீதர் பிள்ளையும் மிகவும் சாதகமான தீர்ப்பை வழங்கினார், இயக்குநர் சுசீந்திரன் "ராக்கர் ஆஃப் எ பிலிம்" உடன் வருவதாகக் கூறினார், அது "புத்துணர்ச்சியூட்டும் வகையில், புதுமையானது மற்றும் பேக்கேஜ் செய்யப்பட்டிருக்கிறது. வணிக வடிவத்திற்குள் தென்றலான விதம்", அது "ஈடுபடும் மற்றும் ரசனைக்குரியது" என்று சேர்த்துக் கொண்டார். மேலும், முன்னணி நடிகர் கார்த்தியின் "பவர் பேக்டு" நடிப்பைப் பாராட்டினார், அவர் "கதாப்பாத்திரத்தை முழுமைப்படுத்துகிறார்" மற்றும் "படத்தை வெற்றிப் புள்ளிக்கு கொண்டு செல்கிறார்" என்று குறிப்பிட்டார். ". இதேபோல் டைம்ஸ் ஆஃப் இந்தியா விமர்சகர் பாமா தேவி ரவி, 5க்கு 3.5 ஐக் கொடுத்தார், படம் "கிட்டத்தட்ட இறுதிவரை மகிழ்விக்கிறது" என்று கூறி, சுசீந்திரன் இருவரையும் வெகுவாகப் பாராட்டினார், அவரைப் பொறுத்தவரை "ஒரு பொக்கிஷமாக மாறிக்கொண்டிருக்கிறார்". மற்றும் கார்த்தியின் நடிப்பை அவரது "இன்னும் சிறந்த படைப்பு" என்று அவர் விவரித்தார். பிஹைண்ட்வுட்ஸ் திரைப்படத்திற்கு 5 இல் 2.5 ஐக் கொடுத்து, "சில மெதுவான இணைப்புகள் இருந்தாலும், ஒரு முக்கிய திரைப்படத்தின் ஆற்றலையும் பொழுதுபோக்கையும் ஒருங்கிணைத்ததற்காக சுசீந்திரனைப் பாராட்ட வேண்டும். யதார்த்தமான ஒருவரின் உணர்திறன். பெரும்பாலான பகுதிகளில் பார்வையாளர்களின் முழுமையான கவனத்தை அவர் பெற்றுள்ளார்."
# நான் மகான் அல்ல (2010 திரைப்படம்)

## வெளியீடு

### வணிக வெற்றி

படம் நன்றாகத் திறந்து, சென்னை பாக்ஸ் ஆபிஸில் ஒரு நிலையான முன்னேற்றம் அடைந்தது, இறுதியில் மிகவும் வெற்றிகரமான முயற்சியாக மாறியது. ஐந்து வாரங்களில் நான் மகான் அல்லா ₹ 5 கோடி வசூல் செய்தது; சென்னை மாநகரில் மட்டும் 4.47 கோடி வசூல் செய்துள்ளது.
# நான் மகான் அல்ல (2010 திரைப்படம்)

## விருதுகள்

| 2011 எடிசன் விருதுகள் | சிறந்த குணச்சித்திர நடிகர் | ஜெயப்பிரகாசு | வெற்றி |
| --- | --- | --- | --- |
| சிறந்த வில்லன் | மஹி, அன்பு, இமான், வினோத் மற்றும் அருண் | வெற்றி |  |
| சிறந்த மக்கள் தொடர்பு அதிகாரி | ஜான் | வெற்றி |  |
| சிறந்த துணை நடிகை | நீலிமா ராணி | வெற்றி |  |
| 58வது பிலிம்பேர் விருதுகள் தென் | சிறந்த இசையமைப்பாளர் | யுவன் சங்கர் ராஜா | பரிந்துரைக்கப்பட்டது |
| சிறந்த ஆண் பின்னணி | இரகை போலே க்கான யுவன் சங்கர் ராஜா | பரிந்துரைக்கப்பட்டது |  |
| 5வது விஜய் விருதுகள் | சிறந்த நடிகர் | கார்த்தி | பரிந்துரைக்கப்பட்டது |
| சிறந்த வில்லன் | வினோத் கிஷன் | பரிந்துரைக்கப்பட்டது |  |
| சிறந்த கலை இயக்குநர் | ராஜீவன் | பரிந்துரைக்கப்பட்டது |  |
| சிறந்த ஸ்டண்ட் இயக்குநர் | அனல் அரசு | வெற்றி |  |
| சிறந்த எடிட்டர் | காசி விஸ்வநாதன் | வெற்றி | } |
# ஆர்மேனிய டிராம்

**டிராம்** (ஆர்மேனிய மொழி: Դրամ; சின்னம்: **դր.̅**; குறியீடு: **AMD**) ஆர்மேனிய நாட்டின் நாணயம். நகோர்னோ கரபாக் குடியரசிலும் நாணயமாகப் பயன்படுத்தப்படுகிறது. ஆர்மேனியா 1991 வரை சோவியத் யூனியனின் ஓரங்கமாக இருந்தது. அப்போது சோவியத் ரூபிள் நாணய முறையே கசாக் குடியரசிலும் புழக்கத்திலிருந்தது. 1991ல் சோவியத் யூனியன் சிதறியதும், ஆர்மேனியா சுதந்திர நாடானாலும், 1993 வரை ரஷ்ய ரூபிள் நாணய முறையே அங்கு புழக்கத்திலிருந்தது. 1993ல் டிராம் என்ற புதிய நாணயம் அறிமுகப்படுத்தப்பட்டது. டெங்கே என்ற சொல்லுக்கு ஆர்மேனிய மொழியில் “பணம்” என்று பொருள். ஒரு டிராமில் 100 லூமாக்கள் உள்ளன. 1995ல் டிராமிற்கு **դր.̅** என்ற புதிய சின்னம் அறிமுகப்படுத்தப்படது.
# ஆர்மேனிய டிராம்

## வரலாறு

21 செப்டம்பர் 1991 அன்று, ஒரு தேசிய வாக்கெடுப்பு ஆர்மீனியாவை சோவியத் ஒன்றியத்திலிருந்து சுயாதீனமான குடியரசாக அறிவித்தது. மார்ச் 27, 1993 இல் நிறுவப்பட்ட மத்திய வங்கி ஆர்மீனியாவுக்கு தேசிய நாணயத்தை வழங்குவதற்கான பிரத்யேக உரிமை வழங்கப்பட்டது.  
சோவியத் ஒன்றியத்தின் வீழ்ச்சியின் உடனேயே, சிஐஎஸ் நாடுகளிடையே ஒரு பொதுவான நாணயத்தை (ரஷ்ய ரூபிள்) பராமரிக்க முயற்சிகள் மேற்கொள்ளப்பட்டன. ஆர்மீனியா இந்த ரூபிள் மண்டலத்தில் இணைந்தது. எவ்வாறாயினும், சோவியத்திற்கு பிந்தைய நாடுகளின் நிலையற்ற அரசியல் மற்றும் பொருளாதார சூழ்நிலைகளில் நாணய தொழிற்சங்கத்தை பராமரிப்பது மிகவும் கடினம் என்பது விரைவில் தெளிவாகியது. ரஷ்யாவில் ஒருதலைப்பட்ச நாணய சீர்திருத்தத்துடன் ரூபிள் மண்டலம் 1993 இல் திறம்பட சரிந்தது. இதன் விளைவாக, இன்னும் பங்கேற்கும் மாநிலங்கள் (கஜகஸ்தான், உஸ்பெகிஸ்தான், துர்க்மெனிஸ்தான், மால்டோவா, ஆர்மீனியா மற்றும் ஜார்ஜியா) 'வெளியே தள்ளப்பட்டு' தனி நாணயங்களை அறிமுகப்படுத்த வேண்டிய கட்டாயத்தில் இருந்தன. நவம்பர் 22, 1993 அன்று நாடகத்தை அறிமுகப்படுத்தியபோது அவ்வாறு செய்த கடைசி நாடுகளில் ஆர்மீனியாவும் ஒன்றாகும். [1]
# ஆர்மேனிய டிராம்

## வரலாறு

### ஆர்மீனிய டிராம் அடையாளம்

முக்கிய கட்டுரை: ஆர்மீனிய டிராம் அடையாளம்  
டிராம் அடையாளம்  
சுதந்திரப் பிரகடனத்திற்குப் பிறகு, ஆர்மீனியா தனது சொந்த தேசிய நாணயமான ஆர்மீனிய டிராம் புழக்கத்தில் விடப்பட்டது; இதற்கு பண அடையாளம் தேவை. பொதுவான வணிக நடைமுறை மற்றும் ஆர்மீனிய எழுத்துக்களின் தனித்துவமான வடிவத்தின் விளைவாக, அடையாளத்தின் வடிவம் மற்றும் அதன் மாறுபாடுகள் வணிக கீறல்களில் (பகல் புத்தகங்கள்) தோன்றின. அடையாளத்தின் உத்தியோகபூர்வ ஒப்புதல் வரை பல கலைஞர்கள் மற்றும் வணிகர்கள் அதற்கான பல்வேறு வடிவங்களை உருவாக்கி வழங்கினர். இப்போது டிராம் சின்னம் தேசிய எழுத்துக்கள் மற்றும் சின்னங்களுக்கான ஆர்மீனிய தரத்திலும் ஆர்மீனிய கணினி எழுத்துருக்களிலும் சேர்க்கப்பட்டுள்ளது. ஆர்மீனிய நாடகத்திற்கான தற்போதைய நிலையான அடையாளம்
# ஆர்மேனிய டிராம்

## நாணயங்கள்

1994 ஆம் ஆண்டில், அலுமினிய நாணயங்களின் முதல் தொடர் 10, 20 மற்றும் 50 லுமா, 1, 3, 5 மற்றும் 10 டிராம் ஆகிய பிரிவுகளில் அறிமுகப்படுத்தப்பட்டது. 2003 மற்றும் 2004 ஆம் ஆண்டுகளில், முதல் தொடரை மாற்ற 10, 20, 50, 100, 200 மற்றும் 500 டிராம் நாணயங்களைக் கொண்ட இரண்டாவது தொடர் அறிமுகப்படுத்தப்பட்டது.  
மத்திய வங்கி சேகரிப்பாளர்களுக்கு விற்பனை செய்வதற்காக ஏராளமான நினைவு நாணயங்களை வெளியிட்டுள்ளது. அங்கீகரிக்கப்பட்ட மத்திய வங்கி விநியோகஸ்தர்களிடம் ஒரு பட்டியலைக் காணலாம். [2] [3]
# ஆர்மேனிய டிராம்

## நாணயங்கள்

### முதல் தொடர் (1994-2002)

1994 ஆம் ஆண்டில், அலுமினிய நாணயங்களின் முதல் தொடர் 10, 20 மற்றும் 50 லுமா, 1, 3, 5 மற்றும் 10 டிராம் ஆகிய பிரிவுகளில் அறிமுகப்படுத்தப்பட்டது. மற்ற நாணயங்கள் அதிகாரப்பூர்வமாக புழக்கத்தில் உள்ளன, ஆனால் அவற்றின் பெயரளவு மதிப்பு குறைவாக இருப்பதால் அரிதாகவே பயன்படுத்தப்படுகின்றன. [4] [5]
| முன்பக்கம் பின்பக்கம் | மதிப்பு |
| --- | --- |
| 10 லுமா |  |
| 20 லுமா |  |
| 50 லுமா |  |
| 1 டிராம் |  |
| 3 டிராம் |  |
| 5 டிராம் |  |
| 10 டிராம் | } |
# ஆர்மேனிய டிராம்

## நாணயங்கள்

### இரண்டாவது தொடர் (2003-தற்போது வரை)

2003 மற்றும் 2004 ஆம் ஆண்டுகளில், 10-, 20-, 50-, 100-, 200 மற்றும் 500 டிராம்களின் பிரிவுகளில் ஒரு புதிய தொடர் நாணயங்கள் அறிமுகப்படுத்தப்பட்டன.
| முன்பக்கம் பின்பக்கம் | மதிப்பு |
| --- | --- |
| 10 டிராம் |  |
| 20 டிராம் |  |
| 50 டிராம் |  |
| 100 டிராம் |  |
| 200 டிராம் |  |
| 500 டிராம் | } |
# ஆர்மேனிய டிராம்

## பணத்தாள்கள்

நவம்பர் 1993 இல் முதல் தொடர் ரூபாய் நோட்டுகள் வெளியிடப்பட்டன. இது 2005 க்குள் புழக்கத்தில் இருந்து விலக்கிக் கொள்ளப்பட்டது. 1998 முதல் இரண்டாவது தொடர் வெளியிடப்பட்டது, அது தற்போது பயன்பாட்டில் உள்ளது.
# ஆர்மேனிய டிராம்

## பணத்தாள்கள்

### முதல் தொடர் (1993-1995)

22 நவம்பர் 1993 இல், 10, 25, 50, 100, 200 மற்றும் 500 டிராம்களின் ரூபாய் நோட்டுகள் வெளியிடப்பட்டன. [19] 1,000 மற்றும் 5,000 டிராம்களுக்கான குறிப்புகள் பின்னர் புழக்கத்தில் விடப்பட்டன.
| முன்பக்கம் பின்பக்கம் | மதிப்பு |
| --- | --- |
| 10 டிராம் |  |
| 25 டிராம் |  |
| 50 டிராம் |  |
| 100 டிராம் |  |
| 200 டிராம் |  |
| 500 டிராம் |  |
| 1000 டிராம் |  |
| 5000 டிராம் | } |
# ஆர்மேனிய டிராம்

## பணத்தாள்கள்

### இரண்டாவது தொடர் (1998-2017)

50-, 100 மற்றும் 500 டிராம்களின் ரூபாய் நோட்டுகள் புழக்கத்தில் அரிதாகவே காணப்படுகின்றன. அதற்கு பதிலாக 50, 100 மற்றும் 500 டிராம் நாணயங்கள் பயன்படுத்தப்படுகின்றன.  
ஆர்மீனியாவில் கிறித்துவம் ஏற்றுக்கொள்ளப்பட்ட 1700 வது ஆண்டு நிறைவை முன்னிட்டு 4 ஜூன் 2001 அன்று ஒரு நினைவு 50,000 நாடகக் குறிப்பு வெளியிடப்பட்டது. நோவாவின் பேழையின் கதையை நினைவுகூரும் வகையில் 2017 நவம்பர் 22 அன்று 500 டிராம் நினைவு குறிப்பு வெளியிடப்பட்டது.
| முன்பக்கம் பின்பக்கம் | மதிப்பு |
| --- | --- |
| 50 டிராம் |  |
| 100 டிராம் |  |
| 500 டிராம் |  |
| 1000 டிராம் |  |
| 5000 டிராம் |  |
| 10,000 டிராம் |  |
| 20,000 டிராம் |  |
| 50,000 டிராம் |  |
| 1,00,000 டிராம் | } |
# ஆர்மேனிய டிராம்

## பணத்தாள்கள்

### மூன்றாவது தொடர் (2018-தற்போது வரை)

ஆர்மீனியாவின் தேசிய நாணயத்தின் 25 வது ஆண்டு நினைவு தினத்தை முன்னிட்டு, ஆர்மீனிய நாடக ரூபாய் நோட்டுகளின் மூன்றாவது தொடர் 2018 இல் வெளியிடப்பட்டது. [21] இந்தத் தொடருக்கான அனைத்து பிரிவுகளும் அதன் முந்தைய சிக்கல்களுக்கு சமமானவை, புதிதாக அறிமுகப்படுத்தப்பட்ட ஒரு பிரிவாக 2,000 டிராம் ரூபாய் நோட்டு, இந்தத் தொடருக்காக மீண்டும் வெளியிடப்பட்ட 50,000 டிராம் ரூபாய் நோட்டு மற்றும் இந்த சிக்கலுக்கான 100,000 டிராம் ரூபாய் நோட்டு ஆகியவை தவிர்க்கப்பட்டுள்ளன. முதல் மூன்று பிரிவுகளான 10,000 ֏, 20,000 ֏ மற்றும் 50,000 ֏ ஆகியவை நவம்பர் 22, 2018 அன்று வெளியிடப்பட்டன. இறுதி மூன்று பிரிவுகளான 1,000 ֏, 2,000 ֏ மற்றும் 5,000 December டிசம்பர் 25, 2018 அன்று வெளியிடப்பட்டன.
| முன்பக்கம் பின்பக்கம் | மதிப்பு |
| --- | --- |
| 500 டிராம் |  |
| 1,000 டிராம் |  |
| 2,000 டிராம் |  |
| 5,000 டிராம் |  |
| 10,000 டிராம் |  |
| 20,000 டிராம் |  |
| 50,000 டிராம் | } |
# மதராசபட்டினம் (திரைப்படம்)

**மதராசபட்டினம்** என்பது 2010இல் வெளியான ஓர் இந்தியத் தமிழ்த் திரைப்படம் ஆகும். இத்திரைப்படத்தினை விஜய் இயக்கியிருந்தார். இத்திரைப்படத்தில் ஆர்யா, ஏமி ஜாக்சன், நாசர், கொச்சின் ஹனீபா ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு ஜி. வி. பிரகாஷ் குமார் இசையமைத்திருந்தார். இத்திரைப்படம் 2010 சூலை 9 வெளியிடப்பட்டு வெற்றி பெற்றது.
# மதராசபட்டினம் (திரைப்படம்)

## கதைச் சுருக்கம்

கதைப்படி, இந்தியாவிற்கு சுதந்திரம் கிடைக்கப்போகும் தருணத்தில் மதராசப்பட்டினத்தில் வசிக்கும் சலவை தொழிலாளி ஆர்யா. அவரது வீரதீர செயல்களையும், நற்குணங்களையும் யதேச்சையாக கவனிக்கின்ற ஆங்கிலேய கவர்னரின் மகளுக்கு ஆர்யா மீது காதல். அந்த காதல் தடைகளைத் தாண்டி வெற்றியடைந்ததா தோல்வியடைந்ததா என்பதை கதாநாயகி நினைவலைகளில் இருந்து கூறுகிறது இப்படம்.  
இந்தியா சுதந்திரம் பெறும் சமயத்தில் சென்னை ஆளுநராக இருந்தவரின் புதல்வி ஏமி ஜாக்சன். அவர் சென்னையில் தனது மொழிபெயர்ப்பாளருடன் சுற்றிக் கொண்டிருக்கும் போது ஆர்யா ஒரு கழுதைக்குட்டியைக் காப்பாற்றுவதைக் காண்கிறார். இதைக் கண்டு ஆர்யா மீது காதல் கொள்கிறார். தொடர்ந்து வரும் சந்திப்புகளில் ஆர்யாவும் ஏமி மீது காதல் கொள்கிறார். இதைத் தொடர்ந்து ஆர்யா, ஏமிக்கு ஒரு தாலியைக் கொடுக்கிறார். ஆனால் சுதந்திரம் கிடைத்த பின்பு இருவரும் பிரிக்கப்படுகிறார்கள். 60 ஆண்டுகளுக்குப் பின் ஆர்யாவிடம் இருந்து பெற்ற தாலியைத் திருப்பிக் கொடுக்க இந்தியா வரும் ஏமி, ஆர்யா இத்தனை ஆண்டுகளாகத் திருமணம் செய்து கொள்ளவில்லை என்றும் தனது பெயரில் பல நற்பணிகள் செய்து வருகிறார் என்றும் அறிகிறார். இதைத் தொடர்ந்து ஏமியும் ஆர்யாவின் சமாதியின் அருகே உயிர் துறக்கிறார்.
# மதராசபட்டினம் (திரைப்படம்)

## நடிகர்கள்

- ஆர்யா இளம்பரிதி (அல்லது) பரிதி என
- ஏமி சாக்சன் ஆமி வில்கின்சன்
- நாசர் - அய்யாகண்ணு
- கொச்சி ஹனீஃபா - நம்பி
- லிசா லாசரஸ் கேத்தரின்
- அலக்சு ஓ'நெல் -ராபர்ட் எல்லிஸ்
- எம். ஆர். கிஷோர் குமார் - ரெங்கன்
- கபீராக உமர் லத்தீப்
- கர்ணனாக என்.எல். சீனிவாசன்
- சதீஸ் - பச்சை
- எம். எசு. பாசுகர் - வேங்கப்பன்
- பாலா சிங் துரைசாமி
- பாலாஜி வேணுகோபால் வீரசேகர முரளி
- லோலு சபா ஜீவா முரளியின் உதவியாளர்
- இளங்கோ குமரவேல் - டாக்ஸி ஓட்டுனர்
- லீமா பாபு - செல்வி
- டி. எம். கார்த்திக் - பெயிண்டர் என
- ஜார்ஜ் மரியன் ஆங்கில ஆசிரியராக
- அப்புக்குட்டி - சோம்பேரி மனிதன்
- அஜயன்பாலா - சென்னை மத்திய தொடருந்து நிலையம் - நிலைய தலைவர்
- சம்பத் ராம் - காவல் அதிகாரி
- நீலு நஸ்ரீன்
- ஆளுநராக ஜாக் ஜேம்ஸ்
- ஆளுநரின் மனைவியாக லவ்டே ஸ்மித்
- ரெவரெண்ட் எம். ஸ்மித் ஆக மைக் பாரிஷ்
- பிரித்தானிய அதிகாரியாக மாத்தியூ பெல்லன்
# மதராசபட்டினம் (திரைப்படம்)

## இசை

மதராசபட்டினம் திரைப்படத்திற்கு ஜி. வி. பிரகாஷ் குமார் இசை அமைத்தார். இந்த பாடல்களை 4 ஏப்ரல் 2010 அன்று கமல்ஹாசன் மற்றும் அல்லு அர்ஜுன் ஆகியோர் வெளியிட்டனர். பாடல்களை நா. முத்துக்குமார் எழுதினார்.  
**தமிழ் பாடல்கள்**  
**தெலுங்கு பாடல்கள்**
# பையா (திரைப்படம்)

***பையா*** (*Paiyaa*) கார்த்தி நடித்து 2010 இல் வெளியான ஒரு தமிழ்த் திரைப்படம் என். லிங்குசாமி எழுதி, தயாரித்து இயக்கியுள்ளார். இதில் கார்த்தி மற்றும் தமன்னா நடித்துள்ளனர், மிலிந்த் சோமன், சோனியா தீப்தி மற்றும் ஜெகன் ஆகியோர் துணை வேடங்களில் நடித்துள்ளனர். இத்திரைப்படத்தை திருப்பதி பிரதர்ஸ் பேனரில் என். சுபாஷ் சந்திர போஸ் தயாரித்து தயாநிதி அழகிரிஸ் விநியோகம் செய்தார். கிளவுட் நைன் மூவீஸ், யுவன் ஷங்கர் ராஜா இசையமைத்த திரைப்பட இசை மற்றும் ஒலிப்பதிவு, மதியின் ஒளிப்பதிவு மற்றும் அந்தோனி கோன்சால்வ்ஸின் படத்தொகுப்பு ஆகியவற்றைக் கொண்டுள்ளது.  
படத்தில், ஒரு இளம் பெண் பெங்களூரிலிருந்து மும்பைக்கு ஒரு வேலையில்லாத இளைஞனால் ஓட்டிச் செல்லப்படுகிறார், அவர் அவர்களைத் துரத்தும் கும்பல்களைத் தவிர்க்க வேண்டும், அத்துடன் நகரத்தில் தனது சொந்த வன்முறை கடந்த காலத்தை எதிர்கொள்ள வேண்டும். நீண்ட முன் தயாரிப்புக் கட்டத்தைத் தொடர்ந்து, படத்தின் முக்கிய நடிகர்கள் மற்றும் தொழில்நுட்பக் குழுவில் பெரும் மாற்றங்கள் ஏற்பட்டன, இதன் படப்பிடிப்பு டிசம்பர் 2008 இல் தென்னிந்தியா முழுவதும் பல்வேறு இடங்களில், குறிப்பாக கர்நாடகா, ஆந்திரா மற்றும் மகாராஷ்டிராவில் தொடங்கியது.  
பையா 2 ஏப்ரல் 2010 அன்று நேர்மறையான விமர்சனங்களைப் பெற்றது மற்றும் வணிக ரீதியாக வெற்றி பெற்றது.  
இந்தப் படம் பெங்காலியில் 2012 இல் சோஹம் சக்ரவர்த்தி மற்றும் கோயல் மல்லிக் நடித்த ஜான்மேன் என்றும், 2014 இல் கன்னடத்தில் அஜீத் என்றும், சிரஞ்சீவி சர்ஜா கதாநாயகனாகவும் மறுஆக்கம் செய்யப்பட்டது.
# பையா (திரைப்படம்)

## நடிகர்கள்

- கார்த்தி சிவகுமார்- பெங்களூரில் வாழும் கவலையற்ற மனிதர் சிவா. அவர் சாருலதாவை காதலித்து மும்பைக்கு ஓட்டிச் செல்கிறார், அவளுடைய மாமா மற்றும் அவனது ஆட்களின் பிடியில் இருந்து அவளை விடுவித்தார்.
- தமன்னா பாட்டியா-சாருலதா. அவளும் தன் தந்தை நிச்சயிக்கப்பட்ட கட்டாயத் திருமணத்திலிருந்து தப்பித்து பெங்களூரில் வசிக்கிறாள்.
- மிலிந்த் சோமன்-பாலி, மும்பையைச் சேர்ந்த ஒரு கும்பல். மும்பைக்கான தனது முதல் பயணத்தின் போது அவரை அவமானப்படுத்திய சிவனைக் கொல்ல அவர் திட்டமிடுகிறார், ஆனால் திட்டம் முறியடிக்கப்பட்டது, மேலும் சிவனை எதிர்கொள்ள பலமுறை முயற்சித்த பிறகு அவரது ஆட்கள் தாக்கப்பட்டனர்.
- சோனியா தீப்தி-ப்ரியா, சிவாவின் சிறந்த தோழி. அவள் சிவன் மீது மிகுந்த அக்கறை கொண்டவள், அவனுக்கு வேலை தேடித் தருகிறாள். சிவா தனது உணர்வுகளை பிரியாவிடம் மட்டுமே பகிர்ந்து கொள்கிறார்.
- ஜெகன்-பூச்சி, மும்பையில் வசிக்கும் சிவாவின் இளம் எளியவர் மற்றும் நண்பர். சிவன் பாலியின் ஆட்களை அடிப்பதைக் கண்டு பயந்து, உடனடியாக அவரை நகருக்கு வெளியே துரத்துகிறார். மேலும் அவர்களது கும்பலில் ஈடுபடுவதைத் தவிர்க்க அவர் தனது தோற்றத்தையும் மாற்றிக் கொள்கிறார்.
- தர்ஷன் ஜரிவாலா-சாருலதாவின் மாமா. அவர்கள் வீட்டிற்கு வந்ததற்காக சாருலதாவைத் திட்டும் சிறிய வேடத்தில் அவர் காணப்படுகிறார்.
- அர்பித் ரங்கா-பாலியின் உதவியாளர்
- ஜாஸ்பர்-ஹெட் கூன்
- ராமச்சந்திரன் துரைராஜ்-ரவுடிகள் கும்பலை சேர்ந்தவர்
- டேனியல் அன்னி போப்-ரவுடிகள் கும்பல் உறுப்பினர்
- பாபு-ரவுடிகள் கும்பல் உறுப்பினர்
# பையா (திரைப்படம்)

## தயாரிப்பு

### படப்பிடிப்பு

கார்த்தி தனது ஆயிரத்தில் ஒருவன் படத்தை முடித்த பிறகு, பையாவின் முதன்மை புகைப்படம் 24 டிசம்பர் 2008 அன்று பெங்களூருக்கு அருகிலுள்ள நெடுஞ்சாலையில் தொடங்கியது. அடுத்த வாரங்களில் பெங்களூரு மற்றும் அதைச் சுற்றியுள்ள பகுதிகளில் படப்பிடிப்பு நடத்தப்பட்டது. படத்தின் முக்கிய பகுதிகள் சில முக்கிய நெடுஞ்சாலைகளில் விரிவாக படமாக்கப்பட்டன, அங்கு கதை விளையாடுகிறது, அதே நேரத்தில் மும்பையில் கிளைமாக்ஸ் படமாக்கப்பட்டது, அங்கு பயணமும் முடிவடையும். படப்பிடிப்பு தமிழ்நாடு, புதுச்சேரி, கேரளா மற்றும் ஆந்திராவிலும் நடந்தது.  
மே 2009 இல், சென்னையில் உள்ள செம்பரம்பாக்கம் ஏரிக்கு அருகில் ஒரு தெருச் சண்டை படமாக்கப்பட்டது. அந்த மாதத்தின் பிற்பகுதியில், சபீனா கான் நடனமாடிய ஒரு பாடல் ("சுதுதே சுதுதே பூமி") சென்னையில் உள்ள பிரசாத் ஸ்டுடியோவில் படமாக்கப்பட்டது. கலை இயக்குநர் ராஜீவன். காடுகள் மற்றும் மலைத்தொடர்கள் உருவாக்கப்பட்டு, கம்ப்யூட்டர் கிராபிக்ஸ் மற்றும் விஷுவல் எஃபெக்ட்ஸ் இந்த பாடலில் இடம்பெற்றதாக கூறப்படுகிறது. ஜூன் 2009 இல், கிட்டத்தட்ட ஆறு மாத படப்பிடிப்பிற்குப் பிறகு, அறுபத்தைந்து சதவீதத்திற்கும் அதிகமான திட்டம் ஒரு பாடல் மற்றும் க்ளைமாக்ஸுடன் முடிக்கப்பட்டது. மீதமுள்ள பகுதிகள் படமாக்கப்பட உள்ளன மற்றும் மிலிந்த் சோமன் பத்து நாள் அட்டவணையில் மும்பை மற்றும் அதன் புறநகர் பகுதிகளில் படமாக்கப்பட்டது, அதைத் தொடர்ந்து கார்த்தி மற்றும் தமன்னா நடித்த மழைப் பாடல் ("அடடா மழைதா") கேரளா<nowiki/>வின் அதிரப்பில்லி நீர்வீழ்ச்சியில் படமாக்கப்பட்டது.
# பையா (திரைப்படம்)

## ஒலிப்பதிவு

பையா படத்திற்கான ஒலிப்பதிவை யுவன் ஷங்கர் ராஜா இசையமைத்தார், சண்டகோழி (2005)க்குப் பிறகு லிங்குசாமியுடன் மீண்டும் இணைந்து பணியாற்றினார். ஆடியோ வெளியீட்டு விழா 12 பிப்ரவரி 2010 அன்று சென்னை சத்யம் திரையரங்கில் நடைபெற்றது, இதில் பல முக்கிய திரையுலகப் பிரமுகர்கள் கலந்து கொண்டனர்; இயக்குநர் ஷங்கர் ஒலிப்பதிவை வெளியிட்டார். இந்த ஆல்பத்தில் முதலில் பாடகர்கள் கார்த்திக், பென்னி தயாள், ஹரிசரண், ராகுல் நம்பியார் மற்றும் இசையமைப்பாளர் யுவன் ஷங்கர் ராஜா ஆகியோரின் குரல்களுடன் ஐந்து பாடல்கள் இடம்பெற்றுள்ளன. மூன்று பாடல்கள் சிங்கப்பூரில் இசையமைக்கப்பட்டு பதிவு செய்யப்பட்டதாக கூறப்படுகிறது. பாடல் வரிகளை நா. முத்துக்குமார். இந்த ஆல்பம் விமர்சகர்கள் மற்றும் பார்வையாளர்களிடமிருந்து மிகவும் நேர்மறையான விமர்சனங்களையும் மறுமொழிகளையும் பெற்றது மற்றும் படத்தின் வெற்றிக்கு பாடல்கள் முக்கியப் பங்கு வகித்ததாக கருதப்பட்டது.
| 4:49 |
| --- |
# பையா (திரைப்படம்)

## வெளியீடு

பையா முதலில் 2009 இன் பிற்பகுதியில் வெளியிட திட்டமிடப்பட்டது, ஆனால் தமிழ் அறுவடை திருநாளான தை பொங்கலுடன் இணைந்து ஜனவரி 14, 2010க்கு தள்ளப்பட்டது. கிட்டத்தட்ட மூன்று வருடங்களாக தயாரிப்பில் இருந்த கார்த்தியின் இரண்டாவது படமான ஆயிரத்தில் ஒருவன் படத்தையும் அதே நாளில் வெளியிடத் திட்டமிடப்பட்டது. தமிழ் திரைப்படத் தயாரிப்பாளர் சங்கத்தின் கூற்றுப்படி, ஒரே நடிகர் நடித்த இரண்டு படங்களை ஒரே நாளில் வெளியிட முடியாது, எனவே ஆயிரத்தில் ஒருவனுக்கு முன்னுரிமை கொடுக்கப்பட்டது, அதே நேரத்தில் பையா 30 நாட்களுக்கு ஒத்திவைக்கப்பட்டது. சில காரணங்களால் வெளியீடு மீண்டும் ஒத்திவைக்கப்பட்டது, இறுதியாக ஏப்ரல் 2, 2010 அன்று திரைக்கு வருவதற்கு முன், படத்தின் முதல் காட்சி சென்னை சத்யம் திரையரங்கில் நடைபெற்றது. இது 21 மே 2010 அன்று தெலுங்கில் "*அவரா"* என்ற பெயரில் மொழிமாற்றம் செய்யப்பட்டு வெளியிடப்பட்டது மற்றும் நேர்மறையான பதிலையும் பெற்றது. ஜீ சினிமாவில் நேரடி ஒளிபரப்பு செய்வதற்காக 2013 ஆம் ஆண்டில் இந்தப் படம் இந்தியில் *அக்ரி பாஸி* என்ற பெயரில் மொழிமாற்றம் செய்யப்பட்டது.
# பையா (திரைப்படம்)

## வரவேற்பு

### வணிக வெற்றி

பையாவுக்கு 2 ஏப்ரல் 2010 அன்று புனித வெள்ளியுடன் இணைந்த ஒரு தனி வெளியீடு கிடைத்தது. சராசரியாக 90% ஆக்கிரமிப்புடன் சென்னை முழுவதும் தொடக்க வார இறுதியில் ₹71 லட்சத்தை ஈட்டியது. முதல் மூன்று நாட்களில் இப்படம் ₹3 கோடி வசூலித்தது மற்றும் சில நாட்களிலேயே வணிக ரீதியாக வெற்றியடைந்ததாக அறிவிக்கப்பட்டது. ஐக்கிய ராஜ்ஜியத்தில் படத்தை விநியோகித்தது B4U மற்றும் ஆறு திரைகளில் வெளியிடப்பட்டது, தொடக்க வார இறுதியில் £21,021 வசூலித்து, 23வது இடத்தில் உள்ளது. மேலும், மலேசியாவில், படம் 34 திரைகளில் திறக்கப்பட்டு, இரண்டாவது வாரத்திற்குப் பிறகு $349,368 வசூலித்தது. தமிழ்நாட்டில், ₹13 கோடி வசூலித்தது. இரண்டு வாரங்களில் 300 திரைகளில் இருந்து.